П Р Е Д Л О Г З А К О Н А

О ИЗМЕНАМА И ДОПУНАМА ЗАКОНА О ПОРЕЗУ НА ДОХОДАК ГРАЂАНА

Члан 1.

У Закону о порезу на доходак грађана („Службени гласник РС”, бр. 24/01, 80/02, 80/02-др. закон, 135/04, 62/06, 65/06-исправка, 31/09, 44/09, 18/10, 50/11, 91/11-УС, 93/12, 114/12-УС, 47/13, 48/13-исправка, 108/13, 57/14, 68/14-др. закон, 112/15, 113/17, 95/18, 86/19, 153/20 и 44/21), у члану 9. став 1. тачка 20) реч: „отпремнина” замењује се речју: „отпремнине”.

У тачки 23) реч: „накнаде” замењује се речју: „накнада”.

Тачка 23а) мења се и гласи:

„23а) накнада које, у складу са законом којим се уређује дуално образовање, односно законом којим се уређује дуални модел студија, као материјално и финансијско обезбеђење остварују ученици, односно студенти који обављају учење кроз рад;”.

Члан 2.

У члану 15а ст. 2, 4. и 5. речи: „18.300 динара” замењују се речима: „19.300 динара”.

Члан 3.

У члану 21в став 1. речи: „2021. године” замењују се речима: „2022. године”.

Члан 4.

У члану 21д став 1. речи: „2021. године” замењују се речима: „2022. године”.

Члан 5.

У члану 21е став 6. брише се.

Члан 6.

У члану 21ж став 1. после речи: „одредбама” додају се речи: „ст. 5. и 6.”, а после речи: „из зараде” додаје се реч: „квалификованог”.

У ставу 2. после речи: „новозапосленим лицем” додају се речи: „из ст. 5. и 6. овог члана”.

После става 2. додају се нови ст. 3. и 4, који гласе:

„Изузетно од ст. 1. и 2. овог члана, послодавац који је на дан 31. децембра 2020. године имао највише 30 запослених и који у било ком тренутку у периоду од 1. јануара 2020. године закључно са 31. децембром 2021. године је закључио, односно од 1. јануара 2022. године до 31. децембра 2025. године закључи са квалификованим новозапосленим лицем уговор о раду у складу са законом којим се уређују радни односи и који то лице пријави на обавезно социјално осигурање у Централни регистар обавезног социјалног осигурања, ослобађа се обавезе плаћања обрачунатог и обустављеног пореза из зараде квалификованог новозапосленог лица, за зараду исплаћену закључно са 31. децембром 2025. године.

Послодавац из става 3. овог члана не може да оствари пореско ослобођење по основу зараде исплаћене у периоду од 1. јануара 2023. године до 31. децембра 2025. године за квалификовано новозапослено лице из ст. 5. и 6. овог члана, са којим је закључио уговор о раду после 30. јуна 2021. године, а које је претходно у било ком тренутку после 1. јануара 2020. године било запослено код послодавца који је према редовном годишњем финансијском извештају за 2020. годину имао просечно више од 30 запослених.”.

Досадашњи став 3. постаје став 5.

У досадашњем ставу 4, који постаје став 6, речи: „осигураника предузетника” замењују се речима: „осигураника самосталних делатности као предузетник”.

После досадашњег става 4, који је постао став 6, додаје се нови став 7, који гласи:

„Квалификованим новозапосленим лицем сматра се и лице које у периоду од 1. јануара 2019. године до 31. децембра 2021. године није имало статус осигураника запосленог, односно осигураника самосталних делатности који је оснивач, односно члан привредног друштва који је у радном односу у привредном друштву чији је оснивач, односно члан, а које је у том периоду имало статус осигураника самосталних делатности као предузетник, уколико статус осигураника запосленог, односно осигураника самосталних делатности који је оснивач, односно члан привредног друштва који је у радном односу у привредном друштву чији је оснивач, односно члан стекне у периоду од 1. јануара 2022. године до 30. априла 2022. године заснивањем радног односа код послодавца из става 3. овог члана или код другог послодавца који је на дан 31. децембра 2020. године имао највише 30 запослених.”.

У досадашњем ставу 5, који постаје став 8, речи: „става 1.” замењују се речима: „ст. 1. и 3.”.

После досадашњег става 6, који постаје став 9, додаје се нови став 10, који гласи:

„Пореско ослобођење из става 3. овог члана може да оствари и послодавац који започне обављање делатности после 31. децембра 2021. године уколико у периоду коришћења ослобођења нема повезана правна лица у смислу закона којим се уређује порез на добит правних лица, а уколико у било ком моменту у том периоду буде имао повезана лица почев од тог момента за наредни период губи право на пореско ослобођење.”.

Досадашњи ст. 7. и 8, који постају ст. 11. и 12, мењају се и гласе:

„Ако у току коришћења пореског ослобођења послодавац смањи број запослених у односу на дан 31. децембар 2019. године, престанком радног односа лица које се не сматра квалификованим новозапосленим лицем, губи право да користи пореско ослобођење за онај број квалификованих новозапослених лица за колико је смањен број запослених у односу на дан 31. децембар 2019. године, при чему, у случају када је пореско ослобођење остварено за више квалификованих новозапослених лица, прво губи ослобођење за оно квалификовано новозапослено лице са којим је раније засновао радни однос.

Изузетно од става 11. овог члана, ако у току коришћења пореског ослобођења послодавац из става 9. или става 10. овог члана смањи број запослених у односу на дан 31. децембар године у којој је започео обављање делатности, престанком радног односа лица које се не сматра квалификованим новозапосленим лицем, губи право да користи пореско ослобођење за онај број квалификованих новозапослених лица за колико је смањен број запослених у односу на дан 31. децембар године у којој је започео обављање делатности, при чему, у случају када је пореско ослобођење остварено за више квалификованих новозапослених лица, прво губи ослобођење за оно квалификовано новозапослено лице са којим је раније засновао радни однос.”.

У досадашњем ставу 9, који постаје став 13, речи: „Послодавац се ослобађа” замењују се речима: „Послодавац из става 1. овог члана ослобађа се”.

После досадашњег става 9, који је постао став 13, додају се нови ст. 14, 15. и 16, који гласе:

„Послодавац из става 3. овог члана ослобађа се обавезе плаћања обрачунатог и обустављеног пореза из зараде, на следећи начин:

1) 60% пореза – за зараде исплаћене у периоду од 1. јануара 2022. године до 31. децембра 2022. године;

2) 50% пореза – за зараде исплаћене у периоду од 1. јануара 2023. године до 31. децембра 2023. године;

3) 40% пореза – за зараде исплаћене у периоду од 1. јануара 2024. године до 31. децембра 2024. године;

4) 30% пореза – за зараде исплаћене у периоду од 1. јануара 2025. године до 31. децембра 2025. године.

Послодавац из ст. 1, 2. или 3. овог члана, у периоду од 1. јануара 2022. године до 31. децембра 2022. године може за исто квалификовано новозапослено лице да користиослобођење из става 13. тачка 3) овог члана или ослобођење из става 14. тачка 1) овог члана.

Изузетно од става 14. овог члана, послодавац из става 3. овог члана који користи ослобођење за квалификовано новозапослено лице из става 7. овог члана примењује ослобођење из става 14. овог члана умањено за три процентна поена за сваку годину примене.”.

Досадашњи став 10. постаје став 17.

У досадашњем ставу 11, који постаје став 18, речи: „ст. 3. и 4.” замењују се речима: „ст. 5. и 6.”, а реч: „привремене” замењује се речју: „превремене”.

После досадашњег става 11, који је постао став 18, додаје се нови став 19, који гласи:

„Квалификованим новозапосленим лицем у смислу става 7. овог члана не сматра се лице које је у периоду од 1. јануара 2019. године до 30. априла 2022. године имало статус корисника старосне, превремене старосне или инвалидске пензије.”.

Досадашњи став 12. постаје став 20.

У досадашњем ставу 13, који постаје став 21, речи: „става 1.” замењују се речима: „ст. 1. и 3.”.

Члан 7.

После члана 21ж додају се чл. 21з и 21и, који гласе:

„Члан 21з

Послодавац који заснује радни однос са новозапосленим лицем, ослобађа се обавезе плаћања 70% обрачунатог и обустављеног пореза из зараде новозапосленог лица, за зараду исплаћену закључно са 31. децембром 2024. године.

Новозапосленим лицем из става 1. овог члана сматра се лице које у периоду од 1. јануара 2019. године до 28. фебруара 2022. године није имало статус осигураника запосленог, осигураника самосталних делатности као предузетник, односно осигураника самосталних делатности који је оснивач односно члан привредног друштва који је у радном односу у привредном друштву чији је оснивач односно члан, а које је статус осигураника запосленог, односно статус осигураника самосталних делатности који је оснивач односно члан привредног друштва који је у радном односу у привредном друштву чији је оснивач односно члан стекло у периоду од 1. марта 2022. године до 31. децембра 2022. године заснивањем радног односа код послодавца из става 1. овог члана или код другог послодавца и које остварује месечну зараду већу од 76.500 динара.

Послодавац који за одређено лице користи било коју врсту подстицаја који су уређени одговарајућим законом, укључујући накнаде које, у оквиру програма и мера активне политике запошљавања, плаћа Национална служба за запошљавање у складу са законом којим се уређује запошљавање и осигурање за случај незапослености, осим када користи ослобођење у складу са одредбом закона којим се уређују доприноси за обавезно социјално осигурање која се односи на исту врсту олакшице, по основу заснивања радног односа са тим лицем нема право да за то лице оствари пореско ослобођење из овог члана.

Новозапосленим лицем из става 1. овог члана не сматра се лице које је од 1. јануара 2019. године имало статус корисника старосне, превремене старосне или инвалидске пензије.

Послодавцем у смислу става 1. овог члана сматра се правно лице, предузетник, предузетник паушалац, предузетник пољопривредник, представништво и огранак страног правног лица.

Члан 21и

Послодавац – правно лице, који у оквиру своје делатности на територији Републике обавља истраживање и развој, ослобађа се обавезе плаћања 70% обрачунатог и обустављеног пореза из зараде лица која су непосредно ангажована на пословима истраживања и развоја, сразмерно времену које таква лица проведу на пословима истраживања и развоја у односу на пуно радно време.

Лицем које је непосредно ангажовано на пословима истраживања и развоја сматра се лице које ради на спровођењу пројекта на начин да је непосредно укључено у идентификовање и решавање одговарајућих процесних или техничких проблема или задатака повезаних са конкретним пројектом.

Ангажовањем на пословима истраживања и развоја у смислу става 2. овог члана не сматрају се активности повезане са директним или индиректним надзором над спровођењем пројекта или активности подршке у вези са спровођењем пројекта.

Истраживањем у смислу става 1. овог члана сматра се оригинално и планирано истраживање предузето у циљу стицања новог научног или техничког знања и разумевања, а развојем примена резултата истраживања или примена другог научног достигнућа или дизајна у циљу производње нових или значајно побољшаних материјала, уређаја, производа, процеса, система или услуга пре приступања комерцијалној производњи или коришћењу.

Ослобођење из става 1. овог члана могу да користе правна лица, која истраживање и развој спроводе за свој рачун и задржавају власништво на нематеријалној имовини која може настати истраживањем и развојем.

Ослобођење из става 1. овог члана не примењује се на зараде исплаћене запосленима ангажованим на активностима истраживања у циљу проналажења и развоја нафте, гаса или минералних залиха у екстрактивној индустрији.

Послодавац који за одређено лице користи било коју врсту подстицаја који су уређени одговарајућим законом, осим када користи ослобођење у складу са одредбом закона којим се уређују доприноси за обавезно социјално осигурање која се односи на исту врсту олакшице, по основу заснивања радног односа са тим лицем нема право да за то лице оствари пореско ослобођење из овог члана.

Ограничење у праву на коришћење подстицаја у смислу става 7. овог члана не односи се на послодавца који користи право на двоструко признавање трошкова који су непосредно повезани са истраживањем и развојем у складу са законом којим се уређује порез на добит правних лица.

Министар ближе уређује услове и начин остваривања права из овог члана.”.

Члан 8.

У члану 51. речи: „платни промет” замењују се речима: „обављање плаћања правних лица, предузетника и физичких лица која не обављају делатност”.

Члан 9.

У члану 72. после става 2. додаје се нови став 3, који гласи:

„Другим преносом уз накнаду у смислу става 2. овог члана, сматра се и сваки унос неновчаног улога у правно лице.”.

Досадашњи став 3. постаје став 4.

Члан 10.

У члану 72а став 1. у тачки 5) тачка на крају замењује се тачком и запетом.

Додаје се тачка 6), која гласи:

„6) се у статусној промени врши замена акција, односно удела које обвезник има у привредном друштву преносиоцу, искључиво за акције, односно уделе у привредном друштву стицаоцу у складу са законом којим се уређују привредна друштва.”.

Члан 11.

У члану 74. после става 12. додају се нови ст. 13. и 14, који гласе:

„Набавна цена акција, односно удела стечених у статусној промени сходно члану 72а став 1. тачка 6) овог закона, је једнака набавној цени акција, односно удела у привредном друштву преносиоцу, које су замењене за стечене акције, односно уделе у привредном друштву стицаоцу.

Набавном ценом акција или удела стечених по основу преноса имовинских права на које се односи пореско ослобођење из члана 79б овог закона, сматра се тржишна вредност тих права утврђена од стране овлашћеног проценитеља за потребе њиховог уноса као неновчаног улога у капитал привредног друштва резидента Републике.”.

Досадашњи став 13. постаје став 15.

У досадашњем ставу 14, који постаје став 16, речи : „става 13.” замењују се речима: „става 15.”.

Досадашњи став 15. постаје став 17.

Члан 12.

У члану 75. став 4. речи: „ст. 13, 14. и 15. овог законаˮ замењују се речима: „ст. 15. до 17. овог законаˮ.

Члан 13.

У члану 79а став 3. речи: „поднесе пореску пријаву сагласно члану 95. став 1. тачка 1) овог закона” замењују се речима: „о губитку права обавести надлежни порески орган у року од 30 дана од дана губитка права”.

Став 4. мења се и гласи:

„Министар ближе уређује остваривање права на пореско ослобођење и губитак права из овог члана.”.

Члан 14.

После члана 79а додаје се члан 79б, који гласи:

„Члан 79б

Обвезник који имовинска права из члана 72. став 1. тачка 2) овог закона у целости унесе као неновчани улог у капитал привредног друштва резидента Републике, где је тржишна вредност тих права за потребе тог уноса утврђена проценом од стране овлашћеног проценитеља, ослобађа се пореза на капитални добитак остварен тим преносом.

У случају да привредно друштво које је право из члана 72. став. 1. тачка 2) овог закона стекло на начин из става 1. овог члана, то право у целини отуђи у року од две године од дана његовог стицања, односно у истом периоду то право уступи на коришћење у целини или делимично по цени која је нижа од цене у складу са принципом „ван дохвата руке” уколико је уступање извршило повезаном лицу или лицу чији је власник његово повезано лице у складу са законом којим се уређује порез на добит правних лица, обвезник губи право на претходно остварено ослобођење и дужан је да о губитку права обавести надлежни порески орган у року од 30 дана од дана губитка права, при чему ће се сматрати да је пореска обавеза доспела у моменту уноса ових права у капитал тог привредног друштва.

Министар ближе уређује остваривање права на пореско ослобођење и губитак права из овог члана.”.

Члан 15.

У члану 87. став 2. тачка 1) речи: „из чл. 13. до 15б” замењују се речима: „из чл. 13. до 15в”.

После става 3. додају се нови ст. 4. и 5, који гласе:

„Обвезницима који последњег дана календарске године за коју се утврђује годишњи порез на доходак грађана имају мање од навршених 40 година живота, годишњи збир зарада и опорезивих прихода из става 2. тач. 1) до 3) овог члана, претходно умањених у складу са одредбом става 3. овог члана, додатно се умањује за износ три просечне годишње зараде по запосленом исплаћене у Републици у години за коју се утврђује порез, према подацима републичког органа надлежног за послове статистике.

Умањење из става 4. овог члана не може бити веће од износа годишњег збира зарада и опорезивих прихода из става 2. тач. 1) до 3) овог члана, претходно умањених у складу са одредбом става 3. овог члана.”.

Досадашњи ст. 4. и 5. постају ст. 6. и 7.

У досадашњем ставу 6, који постаје став 8, речи: „у складу са ст. 2. до 5.” замењују се речима: „у складу са ст. 2. до 7.”.

Члан 16.

У члану 88. став 1. речи: „став 6.ˮ замењују се речима: „став 8.ˮ.

Члан 17.

У члану 95. став 1. тачка 1) запета и речи: „удела у капиталу правних лица, дигиталне имовине, као и инвестиционих јединица” замењују се речима: „и удела у капиталу правних лица”.

У тачки 2) после речи: „хартија од вредности” додају се речи: „и инвестиционих јединица”.

После става 1. додаје се нови став 2, који гласи:

„Обвезник који у току године изврши пренос дигиталне имовине по основу којег може настати капитални добитак или губитак у складу са овим законом, дужан је да поднесе пореску пријаву најкасније у року од 120 дана од истека квартала у којем је остварен приход по основу преноса дигиталне имовине.”.

Досадашњи ст. 2. до 5. постају ст. 3. до 6.

У досадашњем ставу 6, који постаје став 7, речи: „става 5.” замењују се речима: „става 6.”.

Досадашњи став 7. постаје став 8.

У досадашњем ставу 8, који постаје став 9, речи: „става 7.” замењују се речима: „става 8.”.

Члан 18.

Члан 97. брише се.

Члан 19.

У члану 99. став 2. после речи: „представништвоˮ додаје се запета и реч: „огранакˮ.

Став 3. мења се и гласи:

„По основу прихода лица из члана 100а став 5. овог закона обавезу обрачунавања и плаћања пореза по одбитку има домаће правно лице, као и део правног лица односно пословна јединица нерезидентног правног лица из става 2. овог члана, у моменту када послодавцу из друге државе исплати износ за накнаду трошкова за рад само у случају када се порез претходно не плати самоопорезивањем сагласно члану 100а став 5. овог закона, без обзира на то да ли је истекао рок из члана 95. став 6. и члана 114. став 1. овог закона.”.

Члан 20.

У члану 109. став 6. мења се и гласи:

„Право на пореско ослобођење из члана 79. став 1, члана 79а став 1, члана 79б став 1. и члана 80. овог закона, утврђује се решењем надлежног пореског органа на основу документације о решавању стамбеног питања, односно документације о улагању средстава остварених продајом дигиталне имовине, односно о уносу неновчаног улога у капитал привредног друштва, приложене уз пореску пријаву.ˮ.

Члан 21.

Прво усклађивање неопорезивог износа зараде од 19.300 динара из члана 2. овог закона, годишњим индексом потрошачких цена врши се почев у 2023. години.

Члан 22.

За послодавца који користи пореску олакшицу из члана 21ж Закона о порезу на доходак грађана („Службени гласник РС”, бр. 24/01, 80/02, 80/02-др. закон, 135/04, 62/06, 65/06-исправка, 31/09, 44/09, 18/10, 50/11, 91/11-УС, 93/12, 114/12-УС, 47/13, 48/13-исправка, 108/13, 57/14, 68/14-др. закон, 112/15, 113/17, 95/18, 86/19, 153/20 и 44/21 – у даљем тексту: Закон), начин утврђивања смањења броја запослених вршиће се по одредбама члана 6. овог закона.

Члан 23.

Приход исплаћен предузетнику или предузетнику паушалцу у смислу члана 31. Закона, закључно са 30. априлом 2022. године, и који је опорезован као приход од самосталне делатности, сматраће се приходом од самосталне делатности без обзира на природу његовог односа са налогодавцем у смислу одредаба члана 85. Закона, односно члана 9. Закона о пореском поступку и пореској администрацији („Службени гласник РС”, бр. 80/02, 84/02-исправка, 23/03-исправка, 70/03, 55/04, 61/05, 85/05-др. закон, 62/06-др. закон, 61/07, 20/09, 72/09-др. закон, 53/10, 101/11, 2/12-исправка, 93/12, 47/13, 108/13, 68/14, 105/14, 91/15-аутентично тумачење, 112/15, 15/16, 108/16, 30/18, 95/18, 86/19, 144/20 и 96/21) у случају када тај предузетник или предузетник паушалац постане квалификовано новозапослено лице из члана 6. став 6. овог закона.

Члан 24.

На утврђивање годишњег пореза на доходак грађана за 2021. годину примењују се одредбе овог закона.

#### Члан 25.

Прописи за извршавање овог закона донеће се у року од 120 дана од дана ступања на снагу овог закона.

Члан 26.

Одредбе овог закона примењиваће се од 1. јануара 2022. године, осим одредаба члана 7. овог закона, које ће се примењивати од 1. марта 2022. године.

Члан 27.

Овај закон ступа на снагу осмог дана од дана објављивања у „Службеном гласнику Републике Србије”.